H.M.^01 


ThewmorrisonI 


c 


'ogadh  mòr  na  h-JBÀ)rpa 

Deagh_Mhisneachd  do  na 
Diobarraich 

C.    H.    SPURGEON 


Agus  g'abhaibh  ladsan  a  thèid  sios 

clogad  do'n  fhairge  air  longan ; 

na  slàinte.  Chi  iadsan  gniomharan 

lehobhah. 


Dhia  beannaich  ar  Righ 


Cò  sgaras  sìnn  o  ghràdh  Chriosd?  an 
dean  trioblaid,  no  àmhghar,  no  geur- 
leanmhuinn,  no  gorta,  no  lomhnochduidh, 
no  cunnart,  no  claidheamh? 

Ni  h-eadh,  ach  anns  na  nithibh  sin  uile 
tha  sinn  a'  toirt  tuilleadh  agus  buaidh,  trìd- 
san  a  ghràdhaich  sinn. 

Oir  tha  dearbh-bheachd  agam,  nach  bi  bàs, 
no  beatha,  no  aingil,  no  uachdaranachda, 
no  cumhachda,  no  nithe  a  tha  làthair,  no 
nithe  a  tha  ri  teachd, 

No  àirde,  no  doimhne,  no  creutar  sam 
bith  eile,  comasach  air  sinne  a  sgaradh 
o  ghràdh  Dhè  a  tha  ann  an  losa  Criosd  ar 
Tighearna. 

Rom,  vììL  35,  37-39 

Agus  chi  iad  'aghaidh;  agus  bithidh 
*^ainm-san  air  clàr  an  eudain. 

Taisb.  xxii,  4, 

A  sheoldaìrean  agus  a  shaìghdeirean 
Gaìdhealach  ! 

Ann  an  ainm  an  Tighearna  losa  Criosd,  Prionnsa 
na  sìthe,  tha  sinn  a'  cur  fàilte  oirbh. 

]Mar  chinn-suidhe  thri  eaglaisean  a  tha  searm- 
onachadh  an  t-soisgeil  anns  a'  Ghàidhhg,  dh'- 
iarradh  sinn  a  dheanamh  dearbhta  dhuibh  gu 
bheil  ùrnuighean  ar  coimhthionalan  a  ghnàth  a' 
dol  suas  as  bhur  leth,  Gu  'n  robh  Dia  'n  a  sgiath 
dhuibh  ann  an  \k  a'  chunnairt,  a'  tabhairt  duibh 
foighidinn  agus  neart  an  làithean  feithimh  agus 
faire,  buaidh  ann  an  là  a'  chatha,  agus  gu  'n 
gabhadh  e  thuige  fèin  sibh  an  uair  a'  bhàis !  An 
lorg  bhur  fulangais  agus  bhur  fèin-iobradh  gu  'n 
robh  sìth  le  ceartas  air  a  stèidheachadh  air  an 
talamh,  an  ìiin  gun  a  bhi  fada ! 

Cha  'n  'eil  ceàrna  de  'n  t-saoghal  air  nach  do 
dhrùidh  fuil  uasal  nan  saighdeirean  Gàidhealach, 
anns  na  làithean  a  dh'fhalbh,  's  iad  a'  cathachadh 
as  Leth  rìgh  agus  dùthcha.  Thug  sibh  dearbhadh 
mu  thràth,  anns  a'  chogadh  so,  gur  mic  sibh  a  tha 
airidh  air  cHù  bhur  sinnsireachd.  Tha  sinn  a' 
toirt  buidheachas  do  Dhia  air  bhur  son.  Ma 

thig  a'  ghairm  oirbh  gu  triall  as  a  so,  cuiribh  bhur 
n-aghaidh  air  a'  bhàs  mar  dheagh  shaighdeirean 
losa  Criosd  ;  ach  ma  's  e  rùn  an  Tighearna,  sibh 
a  thighinn  dachaidh  fa-dheòidh  gu  bhur  tìr  agus 
bhur  dàimhean  caithibh  aimsir  bhur  beatha  mar 
dheagh  shaighdeirean  losa  Criosd. 

Mar  dhuinne  is  amhluidh  dhuibhse,  cha  'n  'eil 
ann  ach  aon  tearmunn,  eadhon  Dia.  A  mhàin 
cuireamaid  so  'n  'ur  cuimhne : 

'S  fearr  na  bhi  'g  earbs'  à  duine  beo 

Ar  dòchas  chur  an  Dia  ; 
'S  fearr  na  bhi  'g  earbs'  a  prionnsaibh  mur 

Ar  dòchas  chur  's  an  Triath. 

Is  sinn, 
bhur  seirbhisich  anns  an  Tighearna  losa  Criosd. 

Ceann-suidhe  Eaglais  na  h-Alha. 
Ceann-suidhe  na  h-Eaglais  Shaoir  Aonaichie. 
Ceann-siadhe  na  h-Eaglais  Shaoir. 

DÌOBARRAICH 

Cruinnichidh    e    ri     chfile     d'ioharraich     Israeìl.  —  Salm 
cxlvii.  2. 

Nach  'eil  so  a'  sealltuinn  dhuinn  caomhalachd  mòr 
agus  tròcair  neo-chriochnach  Dhè  ?  Mar  is  aithne 
dhuinn  Dia  na  's  fhearr  ann  am  pearsa  ar  Tigh- 
earna  losa  Criosd  nach  bu  chòir  dha  bhi  'n  a 
aobhar  aoibhneis  dhuinn  nach  ann  a  chum  righrean 
agus  prionnsachan  na  tahiihainn  a  thainig  e  ach  a 
chum  na  muinntir  iriosal  agus  iosal?  Cha  do  rinn 
e  lorg  air  Pharisich,  a  bha  air  an  sgeadachadh  mar 
a  shaoil  leò  'n  am  fìreantachd  fèin,  ach  na 
ciontaich,  oir  thuirt  e,  "  Cha  'n  e  mhuinntir  shlàn 
a  tha  cur  feum  air  an  leighiche  ach  iadsan  a  tha 
tinn."  Thainig  Mac  an  duine  a  dh'  iarraidh  a  ni 
sin  a  bha  caillte.  Cha  bhiodh  e  mì-nàdurach  gu 
'n  iarradh  an  Tighearna  losa  an  toiseach,  air  dha 
thighinn  do  'n  t-saoghal,  a  dh'ionnsuidh  na 
muinntir  a  b'uaisle  a  bha  r'am  faotainn,  agus 

gu'n  cuircadh  c  theachdaireachd  a  dii'ionnsuidh 
Ràbbidhean  lerusalcim,  Morairean  na  Ròimh, 
agus  Pheallsanaich  na  Grèige.  Ach  an  àite  sin, 
chuala  an  sluagh  coitchionn  e  gu  toileach,  agus 
rinn  e  gàirdeachas  'n  a  spiorad  's  e  ag  radh,  "Tha 
mi  toirt  buidheachais  dhuit,  O  Athair,  Tighearna 
nèimh  agus  na  talmhainn,  a  chionn  gu  'n  d'- 
fhalaich  thu  na  nithean  so  air  daoine  glic  agus 
eagnaidh,  agus  gu'n  d'fhoillsich  thu  e  do  leanb- 
aibh.  Seadh,  Athair :  Oir  bha  sin  iomchuidh  'n  a 
do  shealladh-sa." 

Tha  mi  an  dùil  gu  faodar  cHìi  neach  a  mheas  a 
rèir  cHù  na  muinntir  anns  a  bheil  e  gabhail 
tlachd.  Ma  chì  thu  fear  's  e  ag  iarraidh  a  bhi 
ann  an  spèis  aig  daoine  mòra  bi  cinnteach  gu 
bheil  criochan  fèineil  aige  anns  an  amharc  ;  ach  ma 
chì  thu  fear  's  e  ag  iarraidh  a  bhi  ann  an  spèis  aig 
muinntir  nach  urrainn  ni  sam  bith  a  dheanamh  air 
a  shon — muinntir  dh'  am  feum  e  f  hèin  na  h-uile  ni 
a  chur  gu  buil — tha  thu  deimhin  gur  e  f  ìor  dheagh- 
ghean  a  tha  gluasad  a  chridhe.  An  uair  a  tha  mi 
leughadh  anns  a'  cheann-theagasg  gu  bheil  an 
Tighearna  a'  cruinneachadh  dìobarraich  Israeil, 
agus  an  uair  a  tha  mi  faicinn  cho  fìor  's  a  tha  sin 
a  thaobh  an  Tighearna,  losa  Criosd— chionn  gur  e 
sin  an  dearbli  ni  a  rinn  e — tha  mi  faicinn  dearbh- 

adh  eile  air  caomhalachd  a  chridhc-san  a  thulrt, 
"  Gabhaibh  mo  chuingse  oirbh,  oir  tha  mise 
iriosal  agus  macanta  an  cridhe,  agus  gheibh  sibh 
fois  do  bhur  n-anamaibh."  Bibh  aoibhneach  a 
nochd,  a  chàirdean  ionmhuinn,  gu  bheil  sinn  a' 
cruinneachadh  timchioll  air  Slànuighear  mar  so,  a 
tha  cho  falamh  de  uaill  agus  de  shannt,  agus,  air 
dha  thighinn  'n  ar  measg  an  caomhalachd  agus  am 
macantachd,  a  thainig  a  chruinneachadh  na 
muinntir  sin  mu  nach  'eil  cùram  air  neach  sam 
bith — muinntir  a  tha  air  am  meas  gun  luach  agus 
an  taobh  a  muigh  de  chobhair.  Thainig  e  a 
chruinneachadh  dìobarraich  Israeil. 

A'  co-chur  na  h-earrann  so  ri  ar  Tighearna  losa 
Criosd  tha  sinn  a'  faicinn,  cha  'n  e  mhàin  a 
chaomhalachd  ach  dearbhadh  soiUeir  air  a  ghràdh 
do  dhaoine,  mar  dhaoine.  Ma  tha  thu  ag  iarraidh 
as  deidh  dhaoine  beartach  tha  amharus — agus 
barrachd  air  amharus — gur  e  an  saoibhreas  a  tha 
thu  ag  iarraidh  agus  nach  e  iad  f  hèin.  Ma  tha  thu 
gniomhach  a  chum  buannachd  dhaoine  glic  tha 
e  coltach  gur  e  an  gliocas  a  tha  'g  ad  tharruing 
agus  nach  e  an  daonnachd.  Ach  cha  b'ann  air 
son  buannachd  sam  bith  no  air  son  buaidh- 
ean  ion-mholta  sam  bith  a  bha  timchioll  orra  a 
ghràdhaich  an  Tighearna  losa  daoine  :  ghràdhaich 

e  iad  mar  dhaoine.  Ghràdhaich  e  a  shluagh 
taghta  fhcin  mar  dhaoine  agiis  cha  b'  ann  air  son 
so  no  sud.  Cha  'n  'eil  spcis  aige  do  inbhe  no 
meas  air  beartas.  Tha  duine  'n  a  dhuine  an 
sealladh  losa  co  dhii^ibh  tha  "cìiinneadh  a'  ghini " 
air  no  nach  'eil.  Bhàsaich  e — cha  b'  ann  air  son 
tiodal  no  greadhnachas — ach  air  son  dhaoiiie. 
"  Cha  'n  e  'ur  cuid  ach  sihh  fhciu,^^  dh'  f  haodadh 
ar  Tighearna  losa  a  radh  da-rìreadh.  Far  a  faic 
losa  Criosd  duine — biodh  e  'n  a  dhìobarrach,  fo'n 
choill,  fo  dhìteadh  lagh  a  dhùthcha — tha  e  faicinn 
creutar  dhe  'n  chinne-daonna  —  creutar  a  tha 
comasach  air  peacadh  uamhasach  agus  truaighe 
eagallach — gidheadh  creutar  a  tha  comasach  tre 
ghràs  air  glòir  iongantach  a  chur  air  an  Ti  as 
Àirde.  An  uair  a  tha  ar  Tighearna  losa  Criosd  a' 
cruinneachadh  nan  diobarrach  tha  e  toirt  dearbh- 
adh  soilleir  nach  e  na  nithean  a  bhuineas  do 
dhaoine  ach  na  daoine  fhèin  air  a  bheil  c  cur 
meas. — Cha  'n  e  an  t-àite  anns  am  faod  e  bhi  ach 
a  ni  a  tha  e  ;  cha  'n  e  a  ni  a  dh'  f  hoghlum  e,  no  a 
ni  thatar  a'  saoilsinn  dheth,  no  a  ni  a  rinn  e,  ach 
a  ni  a  tha  e.  Is  e  an  duine  an  t-seud,  an  t-anam 
neo-bhàsmhor  an  neamhnuid  ro-luachmhor,  a  tha 
losa  ag  iarraidh  mar  a  bha  an  ceannaiche  a  bha 
ac^  iarraidh  neamhnuidean  maiseach. 

Tha  ni  eile  soilleir  mar  an  ceiidna.  Ma  tha 
losa  a'  cruinneachadh  dìobarraich  Israeil,  tha  sin 
a'  dearbhadh  a  chumhachd  thairis  air  cridheachan 
dhaoine.  Tha  cuid  ann  a  leanas  a  ni  a  tha  maith 
gu  modhannail  a  chionn  gu  'n  d'  bhuiHch  Dia  orra 
gne  uasal.  Buidheachas  do  Dhia  b'  e  dheagh 
thoil  a  reir  a  thròcair  miann  as  deidh  a  ni  a  tha 
fìor  agus  maiseach  a  bhuileachadh  air  cuid  a 
dhaoine.  Is  ceannaichean  iadsan  cuideachd  a  tha 
ag  iarraidh  neamhnuidean  maiseach,  agus  cha  'n 
'eil  e  duihch  do  chridheachan  a  tha  'n  a  leithid 
sin  a  shuidheachadh  a  bhi  air  an  tarruing  leis  a' 
mhaise  a  tha  ann  an  losa  Criosd.  Ach  so  far  a 
bheil  strìth  nan  gaisgeach  :  Tha  cuid  ann  a  tha 
cho  domhain  ann  an  cionta  agus  an  truailHdheachd 
nàduir  agus  nach  'eil  am  miann  as  lugha  annta 
as  deidh  a  ni  a  tha  maith— 's  ann  a  tha  an  uile 
mhiann  as  deidh  an  uilc — an  uilc  a  mhàin — agus 
sin  an  còmhnuidh.  Cha  'n  'eil  sian  a  shìiil  aca 
do  ni  sam  bith  a  tha  àrd  agus  uasal  na  's  mò  na 
thaaig  a'  mhuic  do  na  reultan.  Faodaidh  ministeir 
Chriosd  ìmpidh  a  chur  orra  ach  's  e  saoithir  f  hàs 
a  bhios  aige.  Faodaidh  freasdal  rabhadh  a  thoirt 
daibh  le  bàs  muinntir  eile  agus  le  tinneas  orra 
fhein  ach  cha'n  'eil  iadsan  gu  bhi  air  an  sgaradh 
o    "n    talamh    ris   a    bheil  iad   air    an    glaodhadh. 

Gidheadh  is  urrainn  ar  Tiglicania  losa  eadhon 
a'  mhuinntir  sin  a  chruinneachadh — dìobarraich 
Israeil.  Tha  leithid  a  chumhachd  aige  's  nach 
stad  e  gus  a  faic  e  miann  mhaith  ann  an  daoine — 
gus  an  cuir  e  miann  mhaith  far  nach  'eil  i.  Tha 
leithid  a  thlachd  'n  a  chrann-ceusaidh  's  gu  bheil 
eadhon  na  sùilean  dalla  air  an  toirt  gu  bhi  faicinn 
a  mhaise  ;  tha  leithid  a  cheòl  'n  a  ghuth  's  gu 
bheil  na  cluasan  bodhar  air  an  toirt  gu  bhi 
cluinntinn  a  bhinneas ;  tha  leithid  a  rioghalachd 
'n  a  bheatha  's  gu  bheil  na  mairbh  air  an  toirt  gu 
bhi  cluinntinn  a  ghuth,  agus  tha  iadsan  a  chluin- 
neas  air  an  toirt  beò.  Cha'n  'eil  feum  air  bunait 
maitheis  a  bhi  ann  an  duine  a  chum  gu  'n  tòisich 
Criosd  a'  togail  air :  tha  e  gabhail  an  duine  'n  a 
staid  chaillte — ann  an  doimhneachd  a  thruaillidh- 
cachd— agus  tha  e  tòiseachadh  air  ann  an  sin.  An 
uair  a  thainig  an  Samaritanach  truasail  far  an  robh 
an  duine  a  bha  air  a  leòn  cha  d'fhuirich  e  gus  an 
d'iarr  an  duine  d'a  ionnsuidh  an  toiseach,  ach 
thainig  esan  far  an  robh  e  agus  dhòirt  e  an  ola 
agus  am  f  ìon  'n  a  lotan.  Is  ann  mar  sin  a  tha  an 
Tighearna  tighinn  far  a  bheil  an  duine,  agus,  truagh 
's  mar  a  tha  a  chor,  tha  e  a'  cromadh  ris  agus 
a'  cruinneachadh  dìobarraich  Israeil.  O,  iongantas 
a  ni  tha  so — gu'm   l)iodh  buaidh-tharruing  air  an 

Tighcarna  losa  Criosd  a  tharruingeas  d'a  ionnsuidh 
a'  nihuinntir  sin  a  tha  marbh  do  na  h-uile  buaidh 
eile.  Faodaidh  tu  subhailc  a  shearmonachadh 
do'n  pheacach,  ach  cha  toir  e  gnùis  d'  a  maise. 
Faodaidh  tu  òirdhearcas  na  h-onoir  agus  gach 
subhailc  agus  maise  a  shearmonachadh  do'n  drun- 
gair  agus  do'n  duine  neò-ghlan  agus  cha'n  fhaigh 
thu  luach  do  shaoithreach.  Faodaidh  tu  ceòl  glè 
bhinn  a  dheanamh  air  na  teudan  sin  ach  tha  na 
naithrichean  bodharud  comamucheòl.  Chualasinn 
mu  dhiadhaire  àraidh  a  thuirt  gu  'n  do  shearmon- 
aich  e  onoir  gus  nach  robh  duine  onorach  aige  'n 
a  sgìre — gu'n  do  shearmonaich  e  subhailc  gus  nach 
lorgadh  Diogenes  i  le  lanntair.  Cha'n  'eil  ni  as 
fhiach  a  ghabhail  ri  fhaotainn  an  uair  nach  'eil 
Criosd  anns  an  t-searmon.  Eisdidh  an  duine  as 
aingidh  ri  sgeula  air-san  a  tha  comasach  air 
teàrnadh  gu  h-iomlan  a'  mhuinntir  a  thig  a  dh'ionn- 
suidh  Dhè  trìd-san.  Chunnacas  an  fheadhainn 
bu  chruaidhe  a'  gul  's  iad  ag  èisdeachd  ri  sgeula 
amhghair-san  agus  a  ghràidh.  Fhuair  an  fheadh- 
ainn  a  b'uaibhrich  iad  fhèin  a'  tuiteam  gu  h-obann 
aig  a  chasan — tha  cuid  againn  'n  ar  fianuisean  air 
a  sin,  oir  b'ioghnadh  leinn  mar  a  leagh  ar  cruadh- 
as  agus  mar  a  luidh  ar  n-uabhar  air  ball  le 
mothachadh    air    a    mhaitheas.       Cha    'n    'eil    mi 

creidsinn  gu  bheil  a  leth  no  a  dheich  uiread  a 
chreidinih  againne  mar  mhinisteirean  ann  an 
Criosd  's  a  bu  chòir  a  bhi  againn.  Na  searmon- 
aicheadh  sinn  losa  Criosd  do  bhuidheann  phrìo- 
sonach  am  biodh  sinn  am  mearachd  dòchas  a 
bhi  againn  gu  'm  biodh  a'  chuid  mhòr  dhiubh  air 
an  iompachadh  an  làrach  nam  bonn?  Na  'm 
biodh  againn  creidimh  gu  leòir  gu  searmonachadh 
dhaìbh  mar  bu  chòir  dhuinn,  le  sùil  dhìreach, 
ghlàn,  chreidmheach,  ri  an  anamaibh  nach  fhaod- 
adh  dùil  a  bhi  againn  ri  toraidhean  mòra  ?  Tha 
sinn  a'  dol  timchioll  air  ar  gnothuich  cho  socharach 
agus  cho  làn  de  theagamh.  Tha  sinn  ag  urnuigh 
gu  'n  saoradh  Dia  cuid  'n  ar  coimhthionalan,  agus 
gu'm  b'  e  thoil  gu  'm  beannaicheadh  e  am  facal 
an  so  's  an  sud.  Cha  bu  chòir  Soisgeul  cho 
glòrmhor  's  a  tha  againn  r'a  shearmonachadh  a 
bhi  air  a  shearmonachadh  mar  sin,  no  a  bhi  ag 
urnuigh  air  a  shon  air  an  dòigh  sin.  An  uair  a 
thog  Maois  a'  nathair  anns  an  fhàsach  cha 
b'ann  le  urnuigh  mar  so  :  "  A  Thighearna  deònaich 
gu  'm  bi  fear  no  dithis  dhe'n  mhuinntir  a  tha  air 
an  lot  leis  na  naithrichean  a'  sealltainn  agus  gu  'm 
mair  iad  beò."  Thainig  Maois  a  mach  gu  dàna 
leis  a'  nathair  gu  h-àrd  air  a'  chrann.  Chreid  e  gu 
'n  sealladh  na  nilllean  agus  gu'm  biodh   iad  beò. 


Do  na  Dlobarraich 

Na  searmonaicheadh  sinne  air  an  dòigh  cheudna 
losA,  a  "  chruinnicheas  dìobarraich  Israeil ! " 

Bheir  sinn  fainear  an  toiseach  co  dhà  bhuinneas 
an  ceann-teagasg  so — dìobarraich  Israeil ;  Agus 
a  ris  :  De  an  seadh  anns  a-  bheil  e  'g  an  cruinneach- 
adh ;  agus  anns  an  treas  àite ;  De  an  leasan  a  tha 
so  a'  teagasg  dhuinn. 

I.  An  toiseach,  ma  tha,  Co  dhà  bhuinneas  an 
CEANN-TEAGASG — ^^  diobarraich  IsraeiW'''  Buinidh 
so  do  iomadh  seòrsa  air  iomadh  dòigh. 

Chruinnich  an  Tighearna  losa  cuid  dhe  'n 
fheadhainn  bu  bhochda  agus  bu  tliireil  am  measg 
dhaoine — muinntir  a  bha  ann  an  seadhan  àraidh 
n  an  dìobarraich  ;  agus  tha  e  f  ìcr  gus  an  là  an 
diugh  gu  bheil  an  soisgeul  a'  tighinn  leis  an 
tomhais  as  mò  de  chumhachd  gu  bochdan  an  t- 
saoghail  so.  Is  tric  cuideachd  a  tha  e  tighinn  le 
cumhachd  anabarrach  gu  cuid  a  tha  fo  thàir  aig 
muinntir  eile.  Tha  f  hios  agaibh  gu  bheil  nàimh- 
dean  an  t-soisgeil  aig  an  àm  so  a'  cumail  a  mach 
le  uaill  gu  bheil  foghlum,  agus  eanchainn,  geur- 
chuis  agus  sgoileireachd,  Shasuinn  air  taobh  an 
neo-chreidimh.  Cha  'n  'eil  mi  cho  cinnteach. 
Cha  'n  'eil  mi  cho  cinnteach,  an  uair  a  their  daoine 
gu  bheil  tachdar  eanchainn  aca  fhèin,  gu  bheil  an 
fhirinn  aca,  mur  a  faod  e  bhi  gur  ann  mar  a  tha 

tachdar  eanchainn  an  ceann  caorach,  ged  nach  i 
an  creutar  as  ghce  'san  t-saoghal.  Cha  'n  'eil  mi 
cho  cinnteach  gu  bheil  an  irioslachd  gu  leir  aig  na 
h-uaisHbh  a  tha  gabhail  orra  gur  ann  aca  fhein  a 
tha  an  t-oilean,  a'  mhisleachd,  an  solus  gu  leir. 
vSaoiHdh  mi  gu  'm  biodh  e  cheart  cho  maith 
dhaibh  a  bhi  labhairt  air  teud  a  b'ìsle.  Na  'm 
biodh  na  bu  lugha  aca  ri  radh  mu  'n  oilean  f  hèin 
agus  barrachd  mu  mhuinntir  eile  bhiodh  barrachd 
creideas  againn  'n  an  cuid  "  oilean."  Tha  cuid 
againn  nach  d'  fhuair  mòran  dhe'n  smuain 
dhomhain,  dhe  'n  sgoileireachd  fharsuinn,  ann  an 
leabhraichean  luchd-àicheadh,  no  mòr-oideachadh, 
ged  a  tha  iad  fhèin  a'  cumail  a  mach  gu  bheil  iad 
làn  dheth ;  agus  air  an  aobhar  sin  tha  na  's  lugha 
a  dh'fhoidhidinn  againn  ri  ra-spars  ar  nàimhdean. 
Ach  abair  gur  ann  mar  sin  a  tha  cùisean  :  nach 
'eil  duine  ag  aideachadh  na  diadhachd  shean- 
fhasannta  ach  an  sluagh  borb — an  diadhachd 
"  chumang "  a  tha  iad  dhe  'n  bheachd  a  bhi  an 
ion  's  a  bhi  marbh — an  t-seana  theagasg  soisgeul- 
ach  air  a  bheil  iad  a'  fanoid  mar  ni  a  chaill  a 
bhrigh.  Abair  nach  'eil  annainn  ach  sluagh 
bochd  air  bheag  eanchainn,  agus  mar  sin.  Cha 
chaill  sinn  misneachd  a  dh'aindeon  sin,  oir  tha 
cuimhne  againn  gu  'n  robh  ghocas  an  t-saoghail 

an  nàimhdeas  ri  Dia  ann  an  là  an  t-Slanuighir,  mar 
a  bha  e  h-uile  là  o'n  uair  sin.  Thachair  e  cuid- 
eachd  gu  'n  robh  aimideachd  Dhè  na  bu  ghHce 
na  daoine,  agus  thug  Dia  ghocas  dhaoine  fo  chìs 
le  aimideachd  an  t-searmonachaidh.  Thug  Dia 
gliocas  feòlmhor  gu  neo-ni  leis  an  dearbh  shoisgeul 
ris  an  do  rinn  daoine  glice  gàire  fanoid.  Tha 
an  Tighearna  losa  Criosd  a'  sealltuinn  le  gràdh 
ris  a'  mhuinntir  air  a  bheil  feadhainn  a'  sealltainn 
le  tàir. 

Aii  t-amhlair  ghabh  is  nochd  e  dha 

A'  mhiorbhuil  tha  an  gradh  chrainn-cheus'  ; 

A  leagail  gliocais  uailleil  àrd, 

"S  chur  smachd  air  àrdan  breun. 

Tha  mi  toirt  buidheachais  an  uair  a  chi  mi 
naoimh  bhochd,  agus  a  chì  mi  an  grèim  a  tha 
daoine  agus  mnathan  iriosal  a'  faotainn  air  geall- 
aidhean  Dhe.  Is  tric  a  tha  luchd-cosnaidh, 
buachaillean  iriosal  agus  an  seòrsa,  ainmeil  air  son 
doimhneachd  breithneachaidh  ann  an  diomhair- 
eachdan  gràis  na  ollamhan  tha  foghlumta  an 
diadhaireachd.  Is  tric  a  tha  barrachd  air  a 
sheilbheachadh  de  làthaireachd  Dhè  far  nach  'eil 
mòran  anns  a'  phreas  na  am  measg  dhaoine  mòra 
an  t-saoghail.  Faodaidh  iad  a'  mhuinntir  a  tha 
dlùth-leantainn  ri  f  Irinnean  sean-f  hasannta  a  mheas 
15 

mar  dhìobarraich  o  cho-fhlaitheachd  nan  sgolairean, 
agus  neo-airidh  air  ainm  am  measg  eanchainnean 
foghluimte  an  là,  ach  ma  's  e  's  gu  'n  cruinnich  an 
Tighearna  sinn  a  ghnàth  a  steach  ri  bhroilleach, 
agus  gu  'n  riaraich  e  ar  n-anam  le  a  iàthaireachd 
fhèin  faodaidh  sinn  a  bhi  làn-thoilichte.  Bu 
chòir  do  'n  cheann-teagasg  a  bhi  'n  a  thobair 
aoibhneis  dhuinn  ma  thachair  dhuinn  a  bhi  fìor- 
bhochd — cho  bochd  's  gu  faod  eadhon  criosduidh- 
ean  a  bhi  cho  fuar  's  nach  cuir  iad  fàilte  oirnn 
anns  an  rathad  mhòr,  no  ma  thachair  dhuinn  a 
bhi  fo  thàir  anns  an  teaghlach.  Tha  e  tachart  an 
so  's  an  sud,  ged  is  nàr  ri  radh  e,  gu  bheil  ann  an 
teaghlaichean  neach  a  tha  air  fhuathachadh  le 
bhràithrean  a  chionn  gu  bheil  gràdh  aige  do  Dhia 
— mar  a  bha  loseph.  Faodaidh  tu  bhi  'n  a  do 
choigreach  do  chloinn  do  mhàthar,  agus  faodaidh 
tu  bhi  gun  charaid  a  chuireas  facal  maith  a  steach 
air  do  thaobh,  ach  gidheadh  faodaidh  tu  an 
earrainn  so  a  ghabhail  mar  ghrèim  milis  fo  do 
theangaidh — "cruinnichidh  e  dìobarraich  Israeil." 
Tha  iadsan  a  tha  na  's  ìsle  am  barail  dhaoine  air 
chuimhne  aig  an  Tighearna. 

Buinidh     an     ceann-teagasg     gu      cothromach 
dhaihhsan  a   rinii   d)obarraich  dhiuhh  fheÌ7i  le  an 
cuid  aingidheachd  agus    a    thoill    a    bhi    'n    an 

dìobarraich  o  chuideachd  dhaoine.  Gu  'n  deònaich 
Dia  nach  'eil  neach  an  so  dh'  am  buin  an  cliù  sin ; 
ach  ma  bhuinneas  tha  facal  agam  dhaibh.  Ma 
tha  cuid  an  so  a  nochd  nach  'eil  tric  's  an  tigh- 
aoraidh,  ach  a  thionndaidh  a  steach  le  neònachas, 
faodaidh  mi  ghabhail  ris  gu  bheil  sibh  air  muinntir 
a  bhris  cridhe  am  màthar  agus  a  thug  falt  Hath 
an  athar  le  bròn  chum  na  h-uaghach.  Chaith  thu 
do  bheatha  air  a  leithid  a  dhòigh  's  nach  ioghnadh 
ged  nach  aidich  do  bhràithrean  thu.  Pheacaich 
thu,  agus  pheacaich  thu  gu  h-oillteil.  A  dhuine 
no  a  bhean — oir  tha  boirionnaich  cuideachd  'n 
an  dìobarraich,  mar  is  tric  air  an  tionndadh  a 
mach  'n  an  dìobarraich  na  's  mò  na  na  fir  a 
thoill  e  na's  mò  na  iadsan  —  ma  tha  mi  labhairt 
ri  leithid  so  tha  e  'n  a  ghàirdeachas  mòr  leam 
fhios  a  bhi  agam  gu  bheil  ar  Tighearna  losa 
Criosd  comasach  air  an  t-aingidh  as  mò  am  measg 
nan  aingidh  a  theàrnadh — a'  neach  as  doimhne 
thuit  dhiubhsan  a  thuit — a'  neach  as  truailHdh 
dhiubhsan  a  tha  truaillidh.  Ma  thuit  thu  cho 
domhain  's  nach  'eil  mòran  ri  roghnachadh  eadar 
thu  fèin  agus  diabhul — agus  tha  daoine  agus 
mnathan  a'  tuiteam  cho  iosal  sin — gidheadh  's 
urrainn  losa  Criosd  do  thogail  an  àirde.  Ma 
tha     sgeula     do    bheatha    cho    truagh     's    gu'm 

bu  bhochd  a  thoirt  gu  solus,  agus  ro-bhrònach 
gu'm  biodh  e  riamh  air  a  chur  an  gniomh, 
gidheadh  is  urrainn  losa  do  ghlanadh  o  gach 
smal  agus  do  theàrnadh,  eadhon  thusa.  'S  dòcha 
nach  'eil  ach  aon  neach  dhe  'n  t-seòrsa  an  so  a 
nochdj  ach  cha  ghabh  mi  leisgeul  a  chionn  m' 
uile  smuaintean  a  chruinneachadh  air  an  aon 
anam  sin.  Tha  mi  fàgail  na  naoi  deug  's  an 
ceithir  fichead  gus  a  dhol  an  deidh  na  h-aona  chaora 
chaillte,  a  chum  gu  faoillsichear  's  an  aon  a  bha 
caillte  saoibhreas  agus  saorsa  gràis  Dè  ann  an  losa 
Criosd.  Thig,  uime  sin,  a  dhiobarraich,  thig  gu 
d'  Fhear-saoraidh  agus  gabh  ri  maitheanas.  "  Ged 
robh  'ur  peacaidhean  mar  scàrlaid  bidh  iad 
mar  a'  sneachda :  ged  robh  iad  dearg  mar  chorcur 
bidh  iad  mar  an  olainn."  Tha  losa  comasach  air 
gach  eucairt.  a  ghlanadh  dhiìibhsan  a  tha  air  am 
bogadh  ann  an  cionta.  Tha  aingidheachdan  gun 
àireamh  a'  leaghadh  as  agus  a'  dol  à  sealladh 
roimh  làthaireachd  a  ghràidh  ro-chumhachdach, 
oir  tha  esan,  eadhon  losa  a'  cruinneachadh 
diobarraich  Israeil.  Nach  'eil  fear-cobhair  air 
thalamh?  Gidheadh  tha  fear  air  neimh.  Nach 
'eil  caraid  a  bhos?  Gidheadh  tha  fear  shuas. 
Nach  'eil  ni  idir  a  theàrnas  tu  ?  A  bheil  thu  cur 
romhad  làmh  a  chur  'n  a  do  bheatha?  Stad, 

Cum  do  làmh  air  ais,  oir  tha  losa  "  comasach  air 
teàrnadh  gu  h-iomlan  —  iadsan  as  f haide  as — 
iadsan  a  thig  a  dh'  ionnsuidh  Dhè  trld-san."  Cuir 
suas  an  urnuigh,  "  Dhia  dean  tròcair  ormsa  am 
peacach  " ;  agus  gabh  do  rathad  le  dòchas  'n  a 
d'  anam,  oir  "tha  e  cruinneachadh  dìobarraich 
Israeil." 

Tha  cuid  eile  ann  a  tha  ''g  am  meas  fhèitì  ^n  an 
dìobarraich  ged  nach  coisinn  an  cHìi  follaiseach 
sin  dhaibh.  Tha  iongantas  air  mòran,  a  tha 
sgrìobhadh  mu  lain  Bunian,  an  cHìi  a  tha  e  toirt 
air  fhein,  oir,  a  bharr  air  cainnt  thoibheumach, 
cha'n  'eil  ni  a  tha  toirt  fianuis  gu'n  robh  e  air 
fear  cho  dona  's  a  bha  measg  dhaoine ;  ach  mheas 
e  f  hein  gu'n  robh.  Nis,  is  tric  a  tha  e  tachart — 
cha'n  'eil  mi  ag  radh  gu  bheil  e  mar  sin  an 
comhnuidh,  ged  is  e  mo  bheachd  gu  bheil  e 
bitheanta — an  uair  a  tha  Spiorad  Dhè  a'  tighinn 
le  cumhachd  chum  na  coguis  agus  'g  a  dùsgadh, 
gu  bheil  an  duine  'g  a  mheas  fhein  'n  a  cheann- 
feadhna  nam  peacach.  Faodaidh  e  bhi  nach  do 
chleachd  thu  riamh  peacadh  follaiseach  —  cha 
robh  thu  riamh  'n  a  d'fhear-toibheum  no  as- 
onorach  ;  an  àite  sin  's  ann  a  bha  thu,  a  riamh 
o  fhuair  thu  oilean  'n  a  do  leanabh,  air  do 
threòrachadh  an  ceuman  na  fìrinn — agus  gidheadh 

an  uair  a  tha  thu  air  do  dhùsgadh  tha  thu 
mothachadh  gur  tu  as  truaighe  dhe  na  h-uile 
dhaoine.  Bha  gach  ni  a  tha  maiseach  agus  fo 
dheagh  chHù  air  fhaotainn  annad — cha  chuimhne 
leat  uair  's  nach  biodh  tu  air  do  ghairseachadh 
le  facal  toibheumach — agus  a  dh'  aindeon  sin  an 
uair  a  tha  thu  air  do  beothachadh  leis  a'  Spiorad 
Naomh  togaidh  tu  d'àite  am  measg  na  muinntir 
as  miosa.  Tha  f hios  agam  dhe  mo  thaobh  fheìn 
gu  'n  robh  gràin  agam  air  ain-diadhachd,  agus 
gidheadh  an  uair  a  thàinig  Spiorad  Dhè  orm 
shaoil  mi  mi  fheìn  mòran  na  bu  mhiosa  na  fear 
na  mionnan  agus  an  drungair,  agus  sin  a  chionn 
gu  'n  robh  fhios  agam  gu  'n  robh  mòran  ciontach 
dhe  na  peacaidhean  follaiseach  ud  tre  aineolas — 
tre  dhroch  eisimpleir  na  cuideachd  a  bha  iad  a' 
leantuinn  —  ach  dhe  mo  thaobh-sa,  's  pàrantan 
diadhaidh  agam,  ùrnuighean  agus  deòir  màthar, 
am  Biobull  'g  a  leughadh  o  m'  òige,  shaoil  mi 
gu  'n  robh  mo  pheacaidhean  mòran  na  bu  duibhe 
na  peacaidhean  chàich,  a  chionn  gu  'n  robh  mi 
peacachadh  an  aghaidh  soluis  agus  eòlais.  Agus 
tha  mi  cinnteach  gu'n  d'fhairich  thusa  an  nì 
ceudna — 's  dòcha  gu  bheil  thu  'g  a  fhaircachdan 
eadhon  a  nis.  Tha  thu  cuimhneachadh  an  oidhche 
Lid  a   mhìich    thu    dearbhadh    peacaidh,    an    uair 

a  bha  baiteal  eadar  thu  fein  agus  do  choguis,  agus 
a  bha  e  coltach  gu  feumadh  tu  gèill  a  thoirt  do 
Dhia  agus  do  Chriosd,  ach  le  do  làn  thoil  rinn 
thu  ainneart  air  a'  bheò-ghluasad  a  bha  's  an 
taobh  a  stigh  agus  chuir  thu  d'aghaidh  air 
tuilleadh  peacaidh.  A  bheil  cuimhne  agad  air 
a  sud?  Ma  tha  cuiridh  e  an  gath  annad  mar 
a'  nathair  's  tu  nis  fo  dhearbhadh  coguis,  agus  a 
chionn  sin  tha  mothachadh  agad  ort  fhèin  mar 
cheann-feadhna  nam  peacach  ged  nach  do  chuir 
peacadh  follaiseach  smal  riamh  ort.  Ma  's  e 
sin  do  chor  cha  'n  ioghnadh  leam  ged  a  mheasadh 
tusa  cuideachd  nach  'eil  slàinte  air  do  shon — 
gu  faod  Dia  do  mhàthair,  do  bhràthair,  do  charaid, 
a  theàrnadh  ach  nach  urrainn  e  thusa  theàrnadh. 
Tha  thu  creidsinn  gu  bheil  fuil  losa  glè  luachmhor 
ach  tha  thu  smaoineachadh  nach  bi  i  chaoidh  air  a 
càradh  ortsa.  Chuala  tu  an  là  roimhe  mu 
iompachadh  caraid  agus  chuir  e  toileachadh  ort, 
ach  aig  a'  cheart  am  smaoinich  thu,  "cha  tig 
gràs  a  chaoidh  mo  rathad-sa."  An  uair  a  bha 
a'  ministeir  ag  earalachadh  a  luchd-èisdeachd  iad 
a  chreidsinn  ann  an  losa  Criosd  's  e  thuirt  thusa, 
"  Ah  mise — cha  'n  urrainn  mise.  Tha  mi  ann  an 
suidheachadh  nach  dean  an  soisgeul  sin  feum 
sam  bith  dhomh."     Tha  thu^^A^  mheas  fhèin 

mar  dhìobarrach.  Tha  thu  saoilsinn  gu  'n  thoill 
thu  e.  Cha  mhaith  leat  tliu  bhi  caillte  agus 
gidheadh  cha  chuir  thu  choire  air  Dia  ged  a 
dh'fhàgadh  e  thu  gu  bhi  caillte  gu  siorruidh.  Tha 
thu  mothachadh  gu  bheil  d'eu-ceartan  cho  mòr 
agus  ged  a  dh'fhàgadh  e  thu  an  taobh  a  muigh 
de  rùintean  gràis  nach  b'urruinn  duit  ach  do 
cheann  a  chromadh  ann  an  searbhas  do  bhròin 
agus  a  radh,  "Tha  thusa  cothromach,  O  Dhè." 
Nis  èisd,  O  thusa  a  tha  'g  a  do  dhìteadh  f  hèin, 
tha  Dia  'g  a  do  chur  saor.  Thusa  a  tha  'g  a  do 
dhùnadh  fhèin  a  mach  mar  dhìobarrach,  bidh  tu 
air  do  ghabhail  a  steach;  oir  air  dhuit  a  bhi  air 
do  shloinneadh  mar  dhiobarrach  's  gun  aon  neach 
an  tòir  ort  their  an  Tighearna  riut  Hephsibah,  oir 
tha  a  thlachd  annad.  A  mhàin  creid  ann  an 
losa  Criosd  agus  tilg  thu  fèin  air-san. 

Is  e  dìobarraich  dhe  'n  t-seòrsa  so  as  toileach  a 
bheir  di-bheatha  do  Chriosd.  Sluagh  aig  nach  'eil 
àite  eile  dh'  an  tèid  iad  ach  thuige-san — sluagh  a 
tha  air  an  leagail  cho  iosal,  cho  làn  de  pheacadh, 
's  de  na  h-uile  ni  eile  ach  a  ni  bu  chòir  dhaibh  a 
bhi — sin  an  sluagh  dh'  a  bheil  Criosd  ro-luach- 
mhor.  "  Ach  Oh  !  "  tha  neach  ag  radh,  "cha  'n 
'eil  mise  a'  faireachdan  mar  sin.  Cha  'n  'eil  mi 
mothachadh   mo   chionta  mar   bu  chòir   dhomh."    i 

Ma  's  ann  mar  sin  a  thà,  tha  thu  'n  a  do  dhiòb- 
arrach  am  measg  nan  dìobarrach — cha  'n  'eil  thu 
'g  a  do  mheas  fhèin  cho  maith  riu-san  eadhon. 
Tha  thu  'n  a  do  bharail  fhèin  'n  a  do  dhìobarrach 
na  's  mò  na  càch  a  chionn  nach  'eil  faireachdan 
agad  air  d'fheum.  Tha  thu  ag  radh,  "  tha  cridhe 
cruaidh  agam.  Cha'n  urrainn  mi  peacadh  f  haicinn 
mar  a  tha  feadhainn  eile  'g  a  fhaicinn  a  fhuair 
Criosd — b'aiU  leam  gu'm  b'urrainn.  Tha  mi 
bualadh  mo  bhroihich  agus  a'  caoidh  nach  urrainn 
mi  caoidh,  oir  ma  tha  faireachdan  idir  agam  's  e 
pian  a  chionn  nach  urrainn  mi  faireachdain.  Tha 
mi  mar  gu'm  bidhinn  air  mo  dheanamh  de 
stàihnn  air  a  cruadhachadh  ann  an  ifrinn  nach 
leagh  's  nach  bris."  Seadh  tha  mi  a'  faicinn  a  ni 
a  tha  thu,  ach  "  b'ann  mar  sin  a  bha  cuid  againn." — 
Tha  fhios  againn  air  do  neo-mhothachadh  agus 
b'e  ar  bròn  nach  b'urrainn  sinn  bròn  a  dheanamh. 
Ach  chruinnich  e  sinn,  agus  sud  agad  am  facal, 
"  Tha  e  cruinneachadh  dìobarraich  Israeil."  Mur 
'eil  cridhe  briste  agad  's  e  Criosd  a  mhàin  a  bheir 
dhuit  e.  Mur  a  h-urrainn  dhuit  a  thighinn  thuige 
leis  a'  chridhe  bhriste  thig  d'  a  ionnsuidh  a 
lUC  iarraidh  cridhe  briste.  Mur  a  h-urrainn  dhuit 
a  thighinn  leòinte  thig  d'a  ionnsuidh  gus  a  leòn  e 
thu  agus  an  dean  e  do  leigheas.  Cha  ruig  thu 

leas  nì  a  thoirt  dh'  ionnsuidh  losa.  Bu  mhaith 
leam  an  sanas  so  a  chur  'n  a  do  chluais  :  Gu  bheil 
a'  mhuinntir  a  tha  'g  am  faotainn  fhein  neo- 
mhothachail  'g  am  faireachdinn  fhèin  mar  sin  a 
chionn  am  faireachdan  a  bhi  na's  beotha  na  'n 
àbhais— agus  gur  e  iadsan  a  tha  'n  dùil  nach  èil 
mothachadh  aca  as  mò  mothachaidh.  Cha'n  e 
mo  bharail  gur  deagh  bhreithimhean  sinn  air  ar 
mothachadh  fhèin  anns  a'  chùis  so.  Faodaidh 
gu  'n  tig  an  là  's  an  abair  thu,  le  sùil  as  do  dheidh, 
"  Bha  mi  fo  bhròn  air  son  peacaidh  an  uair  a  bha 
dìiil  agam  nach  robh— bha  leithid  a  mhothachadh 
agam  air  cho  dubh  's  a  bha  e  's  gu'n  shaoil  mi 
nach  robh  bròn  gu  leòir  orm  air  a  shon  eadhon 
an  uair  a  bha  mi  fo  eallach  bròin."  A  bhràthair, 
cha  dean  thu  bròn  gu  leòir  a  chaoidh.  Gu  leòr  ! 
Am  bu  leòr  cuantan  de  dheòir  mar  bhròn  air  son 
cionta  peacaidh?  Cha  bu  leòr,  ach  beannaichte 
gu'n  robh  Dia,  cha  'n  'eil  e  air  iarraidh  oirnn 
aithreachas  no  caoidh  a  dheanamh  a  rèir  tomhais 
àraidh.  O  anam  a  tha  'n  a  do  dhìobarrach,  earb 
thus  à  losa  agus  teàrnaidh  e  thu. 

Ach    gun   a   bhi  leantainn   na's   fhaide  air   an 

t-seòrsa-sa,  tha  cuid  eile  ann  tha  'n  a  fior  dhìob- 

arraich,  eadhon  na's  mò  na  iad  so,  a  tha  losa  a' 

cruinneachadh — fnuìnìitir  «'  chùl-sleaìnhnaich.    So 

muinntir  a  tha  air  an  cur  a  mach,  agus  sin  gu 
cothromach,  do  bhrlgh  am  beatha  mhi-naomh  agus 
an  cleachdadh  neo-chubhaidh — muinntir  a  dh' 
f  heumas  an  eaglais  a  bhi  meas  mar  bhuill  ghalarach 
a  dh'fheumar  a  ghearradh  as— caoraich  chloimh- 
each  a  tha  sgaoileadh  tinneis  anns  an  treud — lobhair 
a  dh'fheumar  a  chur  a  mach  as  a'  champ.  O 
sheachranaich,  air  d'  iomsgarradh  o'n  eaglais,  tha 
facal  's  an  t-soisgeul  dhuitse  cuideachd,  eadhon 
do'n  fhear  a  tha  cùl-sleamhnachadh.  Tha  an 
Tighearna  a'  gairm  air  ais  a  chlann  sheachranach. 
Ged  a  tha  eaglais  Chriosd  a'  deanamh  gu  ceart 
ann  a  bhi  cur  a  nach  na  muinntir  a  tha  cur  eas- 
urram  air  ainm  naomha,  gidheadh  bhiodh  e  as  a' 
rathad  dhi  mur  leanadh  i  eisimpleir  a  Tighearna 
ann  a  bhi  'g  radh,  "  Pill,  O  chlann  a  chùl-sleamh- 
naich."  Cha  nì  furasd  impidh  a  chur  air  fear  a' 
chùl-sleamhnaich  pilleadh  r'a  cheud  ghràdh.  'S  ann 
an  aghaidh  an  leothaid  a  tha  an  t-sHghe  air  ais, 
agus  cha  toir  fuil  is  feòl  còmhnadh  sam  bith 
dhuinn  anns  an  oidhirp.  Tha  iomadh  iompachan 
ùr  a'  tighinn  ach  tha  na  seann  seachranaich  a' 
fuireach  a  muigh,  agus  tha  iad  a'  deanamh  sin  air 
uairean  a  chionn  gu  bheil  iad  a'  smaoineachadh 
nach  e  am  beatha.  Ach  ma  tha  thu  da-rìreadh  a' 
gabhail  aithreachas  as  a'  ni  a  chuir  a  mach  as  an 

eaglaisthii,  bidh  eaglaisChriosdro-dheònach  gabhail 
riut  ;  agus  ma's  aon  thu  de  chreidmlieich  an  Tigh- 
earna,  cha'n  'eil  esan  'g  ad  dhi-chuimhneachadh  ged 
a  thug  thu  sal  oirt  f  hèin.  Tha  cuimhne  dhùrachd- 
ach  aige  ort  fhathast,  agus  tha  e  a'  guidhe  ort  a 
thighinn  'n  a  d'uile  thruaillidheachd  agus  nighe  ann 
am  fuil  na  rèite;  oir  cha'n  ann  a  mhàin  air  son 
choigreach,  an  uair  a  tha  iad  air  an  toirt  am  fagus 
an  toiseach,  a  tha  an  tobair  a  dh'  f  hosgail  e,  ach 
"air  son  tigh  Dhaibhidh  agus  luchd-àiteachaidh 
lerusaleim,"  air  an  son-san  a  fhuair  eòlas  air  an 
Tighearna  a  chum  gu  'm  bi  iad  air  an  nighe  gach 
là  o'n  eu-ceartan,  agus  air  an  glanadh  o  thruailHdh- 
eachd  an  cùl-sleamhnachaidh.  Tha  an  Tighearna 
a'  cruinneachadh  na  muinntir  sin  a  tha  air  an  toirt 
am  braighdeanas  le  am  peacaidhean,  agus  a'  toirt 
dhaibh  còmhnuidh  a  ghabhail  a  rìs  ann  an  tlr  an 
ionracais,  agus  tha  e  cruinneachadh  thuige  fhèin 
a  chaoraich  sheachranach  gu  lèir. 

Buinidh  an  ceann-teagasg  le  cinnt  dhaihh-san  a 
bha  gradhachadh  an  Tighearna  fad  bhliadhnachnn, 
ach  a  tha  air  tuiteainfo  bhron  mòr  spioraid.  Tha 
sinn  a  tachairt  an  dràsda  's  a  rìs  ri  cuid  de  'n  t- 
sluagh  as  urramaich  a  tha  aig  Dia  a  tha  tuiteam 
ann  an  slochd  na  mi-mhisneachd  agus  a  tha  cur 
seachad  mios  air  a  fad  innte — seadh  a'  bhHadhna 

air  a  ceann.  Tha  creidmhich  ann  a  tha  bho  àm  gu 
àm  a'  tuiteam  ann  an  eu-dòchas,  mar  a  bhios  na 
h-eòin  a'  toirt  gu  tilgeadh  nan  itean,  agus  an  uair  a 
bhios  iad  fo  'n  neul  cha  ghabh  iad  ri  misneachd 
no  comhfhurtachd.  An  sin  tha  iad  a'  sgrlobhadh 
nithean  cruaidhe  'n  an  aghaidh  fhèin  agus  'g  an 
sloinneadh  fhèin  air  gach  ainm  as  grainnde  anns 
an  Fhoclair,  gus  an  toir  iad  gàire  oirnn  ag  èisdeachd 
riu,  agus  f  hios  againn  mar  a  tha  iad  air  am  meall- 
adh.  Tha  sinne  a'  gabhail  tlachd  'n  an  co- 
chumaidheachd  ach  tha  iad  fhèin  a'  caoidh  os 
cionn  an  aimideis.  Tha  sinn  a'  faicinn  am 
fialaidheachd  ri  aobhar  Dhè  agus  an  dìlseachd  ris 
gach  aobhar  maith,  agus  gidheadh  their  iad  fhèin 
nach  'eil  ni  maith  air  bith  annta.  Tha  fhios 
againn  c'àite  bheil  iad ;  oir  bha  sinn  f  hèin  ann  an 
iaruinn  agus  air  ar  ceangal  gu  teann  anns  na 
dearbh  stuic.  Nach  mòr  an  tròcair,  an  uair  a  tha 
sibhse  aig  a  bheil  gràdh  do  'n  Tighearna — sibhse, 
mo  bhain-tighearna  Mòr-fo-eagal,  Mr  Ullamh-gu- 
stad,  Mr  Inntinn-lag — a'  suidhe  agus  a'  comhluad- 
air  ri  'ur  n-eu-dòchas,  nach  'eil  mo  Thighearna  'g 
'ur  fàgail,  no  toirt  breith  oirbh  mar  a  tha  sibh  f  hèin 
'g  'ur  meas  fhèin,  ach  gur  i  thoil  a  bhi  cruinneach- 
adh  'n  a  thròcair  a'  mhuinntir  a  tha  'g  am  meas 
fhein  'n  an  diobarraich  ann  an  Israel. 

Ach  tha  cuid  eile  ann  a  tha  dol  'n  an  diobarraich 
le  meud  an  gràidh  do  Chriosd — iadsan  a  tha  fiilang 
airsgàthfireantachd^giisabheil'mà  air  am  meas 
mar  anahas  nan  nile  ni.  Cò  a  tha  dìleas  ann  an 
seirbhis  Dhè  a  chaidh  as  o  dheuchainn  fanoid  an- 
iochdmhor?  Tha  ainmean  na  muinntir  a  tha  air 
thoiseach  ann  an  nithean  feumail  mar  bhall-iomain 
aig  casan  an  t-saoghail  an-diadhaidh.  Cha  'n  'eil  an 
saoghal  airidh  orra  agus  gidheadh  tha  an  nàimhdean 
an  dùil  gur  gann  a  tha  iad  airidh  air  a  bhi  beò  anns 
an  t-saoghal  idir.  Cha  'n  'eil  sinn  a'  cluinntinn 
mòran  mu  gheur-leanmhuinn  's  na  làithean  so, 
gidheadh  tha  làn  saoghail  dheth  anns  a'  bheatha 
neo-f  hollaiseach.  Tha  fuachd  far  an  robh  càirdeas 
aon  uair.  Tha  nithean  cruaidhe  an-iochdmhor 
air  an  labhairt  far  nach  robh  ach  moladh  aon  uair, 
agus  tha  sgaradh  a'  tighinn  eadar  càirdean  a 
mhàin  air  sgàth  Chriosd.  Tha  e  fhathast  fior  a 
thaobh  a'  chriosduidh  gur  e  nàimhdean  duine 
muinntir  a  theaghlaich  fhèin,  Ach  ma  tha  thu  'n 
a  do  dhìobarrach  air  aghaidh  na  talmhainn  air 
sgàth  Chriosd,  tha  so  agad  chum  do  chomhfhurt- 
achadh,  "  togaidh  an  Tighearna  lerusalem,  tha 
e  cruinneachadh  dìobarraich  Israeil."  Tha  e 
deanamh  a'  mhuinntir  a  tha  air  an  geur-lean- 
mhuinn  'n  am  puist  'n  a  theampuU  naomh  gu 

siorruidh.  Is  beannaichte  iadsan  a  tha  'n  an 
dìobarraich  air  son  Chriosd  !  Tha  iad  sin  saoibhir 
a  fhuair  mar  urram  cothrom  fhaotainn  a  bhi 
bochd  air  a  shon  !  Tha  iad  sin  sona  a  f  huair  an 
gràs  so,  cead  eadhon  am  beatha  a  leigeil  sios  air 
son  losa  Criosd ! 

II.  A  nis  beagan  f  hacal  air  an  darna  ceann — 
De  an  seadh  anns  a  bheil  Criosd  a'  cruinn- 
EACHADH  NAN  DÌOBARRACH  dhe  gach  seòrsa  a 
tha  so? 

Tha  iomadh  dòigh  aig  an  Tighearna  losa  air  a 
bhi  cruinneachadh  nan  diobarrach. 

Tha  e  'g  an  cruinneachadh  a  chum  eisdeachd 
an  t-soisgeil.  Searmonaich  losa  Criosd  agus  thig 
iad.  Thig  naoimh  a  tha  'n  an  dìobarraich  agus 
peacaich  a  tha  'n  an  dìobarrach  mar  an  ceudna  a 
dh'èisdeachd  ri  fuam  binn  an  ainm  bheannaichte. 
Cha  'n  urrainn  iad  a  leasachadh.  Cha  'n  'eil  ni 
eile  tharruingeas  mar  a  ni  losa  Criosd. 

A  rls  tha  losa  Criosd  'g  an  cruinneachadh  d'  a 
ionnsuidh  f  hèin.  Tha  cosamhlachd  na  bainnse  air 
aithris  a  rìs,  "  Rachaibh  a  mach  chum  nan  roidean 
mòra  agus  nan  gàraidhean  agus  co-èignichibh  iad 
gu  thighinn  a  steach  a  chum  gu  'm  bi  mo  thigh 
air  a  honadh."  "Thugaibh  a  steach  am  bochd 
agus  iadsan  a  tha  leòinte,  am  bacach  agus  an  dall."' 

Air  an  dòigh  so  tha  an  Tighearna  losa  Criosd  a' 
cruinneachadh  mòr-shluagh  far  a  bheil  e  air  a  shear- 
monachadh  gu  cothromach.  Tha  e  cruinneachadh 
a'  h-uile  seòrsa,  agus  gu  h-àraidh  na  h-iomaill,  am 
measg  dhaoine — muinntir  a  tha  fo  thàir  aig  daoine, 
agus  fo  thùir  aca  f  hèin.  Tha  e  'g  an  cruinneach- 
adh  d'a  ionnsuidh  f  èin.  Agus  Oh !  nach 
beannaichte  an  t-àite-falaich  e — far  a  bheil  glanadh 
o  an  cuid  salchair,  slàinte  o  an  cuid  galairean, 
còmhdach  o  an  cuid  lomnochd,  agus  ullachadh 
saoibhir  fa .  chomhair  am  feuman  ro-Honmhor. 
Tha  e  'g  an  cruinneachadh  d'a  ionnsuidh  fein 
— 's  e  sin  gu  Dia,  gu  sonas  agus  sith  tre  reite  ris 
an  Athair.  "  D'a  ionnsuidh-san  bidh  cruinneach- 
adh  an  t-sluaigh." 

Air  dha  sin  a  deanamh  tha  e  'g  an  cruinneach- 
adh  do  ^n  teaghlach  7icamhaidh.  Tha  e  gabhail  nan 
dìobarrach  agus  'g  an  deanamh  'n  an  cloinn  do 
Dhia — co-oighreachan  maille  ris  fèin.  Tha  e  'g 
an  togail  o  'n  òtrach  agus  'g  an  suidheachadh  am 
measg  phrionnsaibh.  Tha  e  'g  an  toirt  o  amar 
nam  muc  agus  a'  cur  na  fainne  air  am  meòir  agus 
nam  brògan  air  an  casan,  agus  tha  iad  a'  suidhe 
aig  bòrd  an  Athar  chum  feusd  agus  a  bhi  aoibh- 
neach.  Tha  losa  Criosd,  mar  am  Buachaille  maith, 
a'cruinneacbadhnan  caorachcaillte — anfheadhainn 

bhacach  agus  ghalarach  —  agus  tha  e  'g  am 
biadhadh,  agus  a'  toirt  orra  luidhe  sios,  agus  ag 
ùrachadh  an  anam,  agus  fa-dheòidh  'g  an  treòrach- 
adh  gu  cluainibh  glasa  tìr  na  glòire. 

'N  a  àm  maith  tha  an  Tighearna  a'  cruinn- 
eachadh  nan  diòbarrach  a  steach  do  'n  eaglais 
fhaicsiftnìch,  mar  a  ghabh  Daibhidh  ainmean 
cuideachd  dhaoine  a  bha  fo  fhiachan  agus  mi- 
riaraichte  le  'n  suidheachadh  mar  sin  tha  losa 
Criosd  a'  cruinneachadh  na  muinntir  a  tha  fo 
fhiachan  agus  nach  gabh  rian,  agus  a'  deanamh 
saighdeirean  diubh;  agus  tha  eòlas  orra  mar  an 
eaglais  fo  h-armachd.  Is  cinnteach  mar  a  rinn 
Uaibhidh  euchdan  mòra  leis  na  Peletitich,  na 
Ceretitich,  na  Gitich  agus  daoine  gallda  de 
threubhan  coimheach,  gu  'n  dean  losa  O  Nasaret 
nithean  mòra  leis  na  peacaich  mhòra  dh'  a  bheil 
e  toirt  maitheanas  mòr — na  daoine  cruaidh-chridh- 
each  a  tha  e  ag  iompachadh  cho  iongantach  agus 
'g  an  deanamh  'n  an  Seann  Fhreacadan  dhe'n 
Arm  aige.  Thà — tha  e  'g  an  cruinneachadh  a 
steach  dh'  a  eaglais  agus  tha  e  'g  an  cruinneachadh 
a  steach  g'  a  sheirhhis.  Tha  e  a'  cur  dìobarraich 
Israeil  gu  feum  a  tha  chum  a  ghlòire. 

Agus  air  dha  sin  a  dheanamh  tha  e  'g  an 
cruinneachadh  a  steach  chìini  a  ncaiiih.  Nach  mòr 

an  t-iongantas  a  bhios  ann  do  neach  sam  bith  e 
fhèin  fhaotainn  air  nèimh,  's  cuimhne  aige  air 
an  ni  a  bha  e  aon  uair.  Gu  'n  cuimhnicheadh  an 
dìobarrach  suidheachan  an  tigh-osda,  far  an  do 
shuidh  e  gus  an  do  lion  e  e  fhèin  le  deoch  gus 
an  do  chuir  e  e  fhèin  na  b'  isle  na  bhri^iid,  ach 
a  nis  air  a  ghlanadh  ann  am  fuil  an  t-Slànuighir, 
agus  a  bhi  'n  a  shuidhe  còmhla  ris  na  h-aingil — • 
sin  gràs  iongantach  dha-rìreadh.  "  Oh,  bhi  smaoin- 
eachadh "  nach  fhaodadh  neach  a  radh,  "  gu  'm 
bidhinnse,  a  bha  aon  uair  an  cuideachd  luchd 
na  neòghlain,  salach  's  air  mo  thruailleadh,  a  nis 
agus  crùn  air  mo  cheann  agus  'n  am  shuidhe  aig 
casan  an  t-Slànuighir !  "  Cha  'n  'eil  mi  dhe  'n 
bharail,  a  bhràithrean,  gu  'n  di-chuimhnich  sinn  gu 
h-iomlan  na  chaidh  seachad;  agus  theagamh  air 
uairean  gu  'm  bris  e  steach  oirnn  mar  chomhar 
iongantach  neamhaidh  air  gràdh  gu  'n  tugadh 
Criosd  sifme  a  dh'  ionnsuidh  an  àite  ud,  agus  gu'  n 
cuireadh  e  sinne  am  measg  prionnsaibh  a  rìogh- 
achd.  Agus  gidheadh  sud  an  ni  a  tha  rùn  air 
a  dheanamh.  Bidh  tusa  ann  an  sud  a  Mrs  Mòr- 
Eagal,  agus  thusa  a  tha  smaoineachadh,  "  Is  cinnt- 
cach  gu  'n  glac  Satan  mi  " — thusa  a  tha  tuisleadh 
air  gach  sràbh — thusa  tha  an  cunnart  tilleadh  aig 
gach  cladhan  a  tha  romhad  agus  a  tha  an  amharus 

's  ag  radh,  "  Is  iongantach  ma  tha  gràs  idir  'n  am 
chridhe,"  agus  a  dh'  aindeon  sin  tha  thu  gabhail 
romhad,  "fann,  ach  a'  sìor  leantainn" — thusa  tha 
beantainn  ri  iomall  trusgan  Chriosd,  ach  aig  a 
bheil  cho  beag  a  chreidimh  's  gu  bheil  eagal  ort 
nach  'eil  creidimh  idir  agad — èiridh  tu  o  do  chaoidh 
's  o  do  ghearain,  o  'n  eu-dòchas  agus  an  èigin. 
Agus  bidh  òrain  na  taingealachd  agus  an  aoibhneis 
air  ceòl  cho  binn  's  a  bhios  air  neimh.  Tha  e  a' 
cruinneachadh  dìobarraich  Israeil. 

III.  Agus  a  nis  dè  an  leasan  a  tha  so  a' 
TEAGASG?  Tha  mi  saoilsinn  gu  bheil  trì  leasanan 
ann,  ach  cha  dean  mi  ach  an  ainmeachadh. 

Tha  an  so  mis^ieachd  dhaibhsafi  a  tha  ?ieo-airidh, 
no  a  tha  ''g  a?n  ??ieas  fei?i  ??iar  si?i,  a  thighi?i?ì 
gìt  losa  a  nochd.  Bha  mi  feuchainn  ri  cuimhn- 
eachadh  air  na  h-uile  as  aithne  dhomh,  agus  thog 
mi  mo  chridhe  ris  an  Spiorad  Naomh  dh'fheuch 
an  treòraich  e  mi  chum  misneachd  a  thoirt  do 
chuid-eigin  a  tha  an  diobhail  misnich.  B'  e  mo 
rùn  feasgar  na  sabaid  a  chaidh  comhfhurtachd  a 
thoirt  do  luchd  a'  chridhe  bhriste,  agus  tha  e 
coltach  nach  d'fhuair  mi  mach  as  a'  spiorad  sin 
fhathast.  Tha  mi  creidsinn  gu  bheil  cuid  ann  an 
so  a  chuir  Dia  rni  as  an  deidh  a  tha  dha-rireadh  'g 
am  meas  fhèin   an  taobh  a  muigh  de  chriochan 

dòchais.  Mo  charaide  ionmhuinn,  ma  tha  Dia  a' 
cruinneachadh  nan  diobarrach  c'arson  nach 
cruinnicheadh  e  thusa  ?  Agus  ma  tha  e  fìor  nach 
ann  ri  maitheas  a  tha  losa  Criosd  a'  sealltuinn, 
ach  air  peacadh  agus  truaighe  c'arson  nach 
sealladh  e  riutsa?  Nach  leig  thu  dhomh  impidh 
a  chur  ort  a  dhol  far  a  bheil  mo  Mhaighstir ;  agus 
ma  theid  thu  far  a  bheil  e  le  aideachadh  air  do 
neo-airidheachd,  agus  'g  a  d'  earbsa  f  hèin  ris,  agus 
nach  teàrn  e  thu,  bu  mhaith  leam  fios  fhaotainn 
air,  oir  is  tu  a'  cheud  neach  a  chuala  mi  riamh 
a  thàinig  'g  a  earbsa  fhèin  ris  agus  a  dhiult  e. 
Ach  cha  thachair  sin  dhuit,  ge  b'  e  air  bith  do 
shuidheachadh  no  cho  truagh  's  a  dh'  fhaodas 
do  chor  a  bhi.  Tha  thu  smaoineachadh  gu  bheil 
do  shuidheachadh  na's  miosa  na  rinn  mise 
iomradh  air  agus  tha  thu  an  dùil  nach  'eil  e 
comasach  dhomhsa  fios  a  bhi  agam  air  de  cho 
dona  's  a  tha  thu.  Faodaidh  nach  'eil  f  hios  agam 
air  an  dearbh  dòigh-ceannaircanns  a  bheil  thu  beò, 
ach  's  tu  an  dearbh  dhuine  tha  mi  ciallachadh 
air  a  shon  sin.  Tha  mise  ag  radh  riut  ged  a 
robh  thu  cho  dubh  ri  ifrinn,  cho  grod  ri 
breun-loch  Styx^  ged  a  pheacaich  thu  gus  nach 
'eil  comas  air  do  pheacaidhean  àireamh,  ged  robh  do 
chionta  cho  gràineil  ann  an  sealladh  \)\\(t  's  nach 

do  thoill  iad  na's  lugha  na  fearg  shiorruidh,  ma 
thig  thu  agus  gu'n  amhairc  thu  air  na  coig  lotan 
ud,  agus  air  a'  cheann  naomh  ud  a  bha  air  a  lot, 
agus  air  a'  chridhe  ud  troimh  'n  do  chuir  an 
saighdear  an  t-sleagh,  gheibh  thu  saorsa.  Tha 
beatha  tre  shealladh  air  losa  chaidh  a  cheusadh. 
Nach  feuch  thu  e  ?  Cho  cinnteach  's  a  tha  facal 
Dhè  fìor  ma  ni  thu  uiread  's  gu  'n  toir  thu  sùil 
air-san  a  "bhàsaich  am  fìrean  an  àite  nan  neo- 
fhìrean,"  bidh  tu  air  do  thoirt  gu  Dia  agus  air 
do  dheanamh  rèidh,  agus  sin  a  nis — a  nis — 's  tu 
'n  a  do  shuidhe  air  an  t-suidheachan  sm,  eadhon 
mu  'm  bi  am  facal  mu  dheireadh  dhe  'n  t-searmon 
so  air  a  labhairt :  Oir  ge  b'e  neach  a  chreideas 
ann  teàrnar  e.  "  jMar  a  thog  Maois  a'  nathair 
anns  an  fhàsach  is  ann  mar  sin  is  èigin  do  mhac 
an  duine  bhi  air  a  thogail  suas,  chum  's  ge  b'e 
neach  a  chreideas  ann  nach  caillear  e  ach  gu  'm 
bi  a'  bheatha  shiorruidh  aige."  O  nach  creideadh 
tu  ann  an  losa  a  nis  !  Bidh  sinn  a'  seinn  air 
uairean  : 

Earb-sa  ris-san  :  earb  gu  h-iomlan, 
Earbsa  eil'  na  leig  ad  chòir  ; 

'5  gun  neach  ach  los' 
Ni  feum  do  pheacach  bochd  is  breòit. 

Ach  a  pheacaich  cuimhnich  nach   e    earbsa  gun 

chinnt  a  tha  so.  A  cheart  cho  cinnteach  's  a 
thilgeas  tus  thu  fhèin  air  tha  e  deimhin  gu  'n  saor 
e  thu.  Cha  chuir  mi  facail  an  lionmhorachd — ged 
a  dheanainn  sin  na  'n  saoihnn  gu  'n  tarruingeadh 
briathran  thu.  Tha  mi  guidhe  air  an  Spiorad 
shiorruidh  buaidh  a  chur  gu  ciùin  timchioll  air 
'ur  n-inntinn,  a  mhuinntir  òga,  a  nochd — agus  air 
seann  daoine  cuideachd,  agus  muinntir  a  tha  mu 
mheadhon  aois  mar  an  ceudna — a  chum  toirt 
oirbh  sgur  a  bhi  deanamh  ni  sam  bith,  no  a  bhi 
ni  sam  bìth,  a  chum  sibh  fhèin  a  theàrnadh,  agus 
lìos  a  bhi  agaibh  gu'n  robh  an  t-iomlan  air  a 
dheanamh  an  uair  a  dhòirt  losa  fhuil  agus  a 
bhàsaich  e — gu'n  robh  an  t-iomlan  criochnaichte 
an  uair  a  ghlaodh  e  "tha  e  criochnaichte,"  agus 
nach  'eil  agad  ach  gabhail  le  creidimh  ris  a  ni  a 
tha  e  tairgse  dhuit,  agus  gabhail  ris  fhein  mar  na 
h-uile  agus  anns  na  h-uile.  Gu'n  cuidicheadh 
Dia  thu  gu  sin  a  dheanamh  ! 

Tha  ris  an-leasan  so  againn  :  A?t-  gradh  bii  choir 
a  bhi  againii  do  losa  Criosd,  nia  ghabh  e  ruinn  an 
uair  a  nihothaich  sinn  simi  fèin  ';/  ar  dìobarraich  ! 
Tha  e  chum  ar  maith  a  bhi  toirt  si^iil  air  an 
t-sloc  as  an  do  bhuaineadh  sinn.  Tha  sinn  air 
uairean  's  ar  ceann  gu  maith  àrd  a  bhràithrean. 
Tha  sinn  iongantacli  mòr  asainn  fèin,  nach  'eil  ? 

Nach  criosduidhean  sinn  a  tha  eùlach  ann  anì 
fcin-f  hiosrachadh  ?  Nach  'eil  a  nis  còig  bhadhna 
fichead  o  fhuair  sinn  eòlas  air  an  Tighearna  ? 
.V  dhuine  !  nach  sinn  fcin  a  th;i  urramach  !  Agus 
's  dòcha  gu  bheil  sinn,  'n  ar  deaconan  ann  an 
eaglaisean,  no,  co-dhiìibh,  gu  bheil  clas  againn 
anns  a'  sgoil-shàbaid,  agus  theid  sinn  an  ceann 
ùrnuigh  anns  a'  choinnimh :  buinidh  inbhe  mhòr 
dhuinne  agus  air  an  aobhar  sin  cò  ach  sinne ! 
Ah !  chuala  mi  mu  dhuine  a  b'f  hiach  na  miltean 
ach  a  bha  aon  uair  cho  bochd  's  nach  robh  leine 
aige  chuireadh  e  air  a  dhruim,  agus  na  'm  biodh 
cuimhne  aige  air  an  inbhe  as  an  d'thàinig  e  nach 
biodh  e  giùlan  a  chinn  cho  àrd.  Cha  'n  'eil  mise 
faicinn  mòran  ann  an  sin,  ach  tha  mi  faicinn 
ni-eigin  an  so— na  'm  biodh  cuimhne  againne  air 
an  uair  a  bha  sinn  marbh  ann  an  eu-ceartaibh  agus 
ann  am  peacaibh,  an  uair  nach  robh  luideag 
againn  a  chomhdaicheadh  sinn,  an  uair  a  bha 
sinn  fo  dhiumbadh  Dhe,  agus  a  bha  sinn  'n  ar 
n-oighreachan  air  feirg,  eadhon  mar  chàch — na  "m 
biodh  cuimhne  againn  air  ar  staid  chaillte  thruagh 
a  thaobh  nàduir — tha  mi  cinnteach  nach  togadh 
sinn  ar  cinn  cho  àrd,  agus  nach  biodh  sinn  a' 
dùileachadh  modh  sonruichte  anns  an  eaglais, 
agus  nach  biodh  sinn  a'  smaoineachadh  nach  bu 

chòir  do  Dhia  a  bhi  buintinn  cho  ro  chruaidh 
ruinn,  mar  gu  'm  biodh  againn  aobhar  gearain. 
A  chàirdean  ionmhuinn,  cumamaid  cuimhne  air 
a  ni  a  bha  sinn  agus  cumaidh  sin  iosal  siim  'n  ar 
barail  fein.  Ach  Oh  !  mar  a  lionas  e  sinn  le  eud 
air  a  shonsan  ma  chumas  sinn  cuimhne  air  an 
doimhneachd  as  an  do  thog  a  sinn.  An  do  shaor 
losa  truaghan  mar  a  bhamise?  Ma  shaor,  nach 
bidhinn  beò  dha  agus  nach  bàsaichinn  air  a 
shon  ?  B'e  so  bu  chòir  a  bhi  mar  chainnt  againn 
gu  leir.  Bu  chòir  dhuinn  a  bhi  beò  anns  an 
spiorad  sin.  Gu  'n  deònaicheadh  Dia  gu 
'm  bi ! 

Agus  a  rls,  is  còir  duinn  an  còmhnuidh  a 
bhi  dhe  'n  inntinn  so  :  Ma  thog  an  Tighearna 
losa  Criosd  siias  sinne  an  nair  nach  Ffhiach 
sinn  gabhail  riiiiin  cha  choir  diiinne  a  chaoidh 
naire  a  bhi  oirnn  oidhirp  a  dheanamh  air  feadhainn 
eile  a  thogail  a  tha  anns  an  dearbh  shnidheachadh 
anns  an  robh  sinne.  Cha  mheas  sinn  e  'n  a 
ìsleachadh  sam  bith  air  ar  n-inbhe  a  dhol  as 
deidh  an  fheadhainn  a  b'ìsle  a  thuit  dlìe  na 
h-uile.  Cha  mheas  sinn  gu  bheil  iad  na's  miosa 
na  bha  sinn  fein,  le  bhi  beachdachadh  oirnn  ann 
an  sealladh  àraidh,  agus  mar  sin  ni  sinn  a  h-uile 
h-oidhirp  dh'fheuch  an  iompaichear  iad,  's  bidh 

dòchas  againn  ris,  bidh  dùil  againn  ris.  Tha 
aii  leasan  sin  ro-fhreagarach  air  son  cuid  de 
chriosduidhean  a  tha  làthair.  A  bhràithrean  agus 
a  pheathraichean  ionmhuinn,  ma  's  e  'ur  motha- 
chadh  dha-rìreadh  gu  'n  robh  sibh  'n  'ur  diobarraich, 
agus  gidheadh  gu  'n  ghabhadh  sibh  a  steach  gu 
bhi  'n  'ur  buill  de  'n  teaghlach  nèamhaidh,  agus 
gu  bheil  sibh  a  nise  air  an  t-sHghe  gu  nèimh  tha 
mi  guidhe  oirbh  sibh  a  thoirt  an  aire  as  dùrachdaich 
do  neach  sam  bith  a  thachras  ruibh  a  tha  anns  an 
t-suidheachadh  'san  robh  sibh  fèin  uair-eigin.  Ma 
thachras  sibh  ri  neach  sam  bith  a  tha  ann  an 
eu-dòchas  mòr  anam,  abraibh,  "  Ah,  feumaidh 
mise  comhfhurtachd  a  thoirt  ann  an  so,  oir 
chaidh  mise  mi  fèin  troimh  'n  dearbh  fhaireachdan, 
agus  cha  leig  mi  as  an  t-anam  bochd  so  a  chaoidh 
gus  an  toir  mi  misneachd  dha,  le  comhnadh  Uhe." 
I\Ia  thachras  sibh  ri  neach  a  tha  'n  a  pheacach 
follaiseach,  theagamh  gu  'm  bi  agad  ri  radh,  "  bha 
mise  mi  fhèin  'n  am  pheacach  follaiseach,"  ach 
mur  a  bi,  abair,  "bha  mo  pheacadh-sa  na  bu 
dhiomhair,  ach  gidheadh  bha  e  cho  dubh  ri 
pheacadh-san,  agus  uime  sin  tha  dòchas  agam 
dhe'n  anam  bhochd  so,  agus  ni  mi  dìchioll 
dh'fheuch  an  tarruing  mi  e  le  gràdh  gu  Criosd. 
Thoir  an  aire  do  m'fhacal.  "An  tarruing  mi  e 

le  gràdh,"  oir  's  e  so  aii  cumhachd  a  dh'fheumas 
sinn  a  chleachdadh  —  feumaidh  peacaich  a  bhi 
air  an  tarruing  gu  Criosd  le  gràdh.  Tha  an 
Spiorad  naomh  a'  deanamh  feum  de  ghràdh  nan 
naoimh  gu  bhi  tarruing  peacaich  bhochda  gu 
còlas  fhaotainn  air  gràdh  Chriosd.  Lorgaibh  a 
mach  iad  agus  na  leigibh  leò  bàsachadh  's  a  dhol 
a  dhìth.  Gu  'n  cuireadh  Dia  an  rùn  so  'n  'ur 
n-anam  — "  Ma  tha  ni  air  bith  as  urrainn  mi 
dheanamh  ann  an  ainn  losa,  agus  le  cumhachd 
an  Spioraid  Naoimh  orm,  a  dh'fhaodadh  a  blii 
'n  a  mheadhon  air  an  anam  ud  a  theàrnadh  nì 
mi  e ;  agus  ma  theid  an  t-anam  ud  a  dhith,  an 
uair  a  chluinneas  mi  an  glag  's  an  dol  seachad  's 
urrainn  mi  radh,  's  Dia  'g  am  chòmhnadh,  '  Chuir 
mi  Criosd  fa  chomhair  an  anam  ud.  Rinn  mi 
tagar  ris  a'  choguis  ud.  Rinn  mi  dìchioll  air  an 
anam  ud  a  thoirt  gu  losa.' " 

Bu  chòir  do  'n  dìobarrach,  an  deidh  dha  bhi 
air  iompachadh,  a  bhi  ag  iarraidh  a  cho-dhlobarr- 
aich  a  chosnadh.  A  dhuine  òig,  an  robh  thu 
ri  mionnan  riamh  ?  Dean  dichioll  ri  luchd-na- 
mionnan  iompachadh.  A  dhuine  òig,  an  robh 
tlachd  agad  ann  am  bord  nan  cairtean?  Am  h' 
àbhais  duit  a  l)hi  tadhal  àitean  iosal  nan  ana- 
miann  ?  Ma  b'eadh  tionndaidh  thu  fein  ris  an 

oidhirp  a  bhi  cosnadh  de  sheana  chompanach, 
agus  daoine  a  bha  ciontach  de  'n  aon  seòrsa 
caithe-beatha.  Tha  Seorus  Whitefield  ag  radh  gur 
e  a'  cheud  chùram  a  bha  air  an  deidh  a  bhi  air 
iompachadh  a  bhi  strith  air  son  iompachadh  nam 
muinntir  a  bha  'n  an  companaich  aige  anns  a' 
pheacadh  :  agus  fhuair  e  a  shochair  agus  a  dh' 
aoibhneas  a  bhi  faicinn  mòran  dhiubh  air  an  toirt 
gu  Criosd.  Am  bu  duine  thu  a  bha  toirt  do  bhi- 
beò  à  ceannachd,  agus  an  robh  companachas  agad 
ri  muinntir  eile  anns  an  eucoir?  Is  e  dleasanas 
nàdurach  a  tha  ann,  a  tha  Criosd  a'  cur  mar 
fhiachaibh  air  gach  seòrsa,  gu  'n  lorgadh  iad  a 
mach  an  seòrsa  fhein,  agus  gu'n  deanadh  iad 
saoithir  ann  a  bhi  'g  an  toirt  gu  aithreachas. 

Gu  'm  beannaicheadh  Dia  sibh  a  luchd  mo 
ghràidh.  Cha  'n  fhada  gus  am  bi  sinn  ann  an 
nèimh.  Tha  mi  faicinn  cuid  ann  an  so  a  nochd, 
a  rèir  cùrsa  nàduir,  nach  urrainn  gu  'm  bi  e  fada 
gus  an  teid  iad  a  steach  do  ghlòir  Chriosd ;  agus 
cha  'n  'eil  fhios  aig  cuid  eile  againn,  's  sinn  ann 
an  dìth-sìàinte,  de  cho  fada  's  a  bhios  e  gus  am 
faic  sinn  aghaidh  Fear  ar  gràidh.  Ach  their  sinn 
mu  dheighinn  a  nochd  gur  Slànuighear  beann- 
aichte  e,  agus  gu  'm  feumadh  gu  'n  robh  gràdh 
neo-chriochnach  aige  mu  's  foillsicheadh  e 
41 


Deagh  Mhisneachd 

e  fhein  do  leithid  's  a  tha  sinne  ann.  Oh, 
c'  uin  a  gheibh  sinn  faisg  air  agus  a  ni  sinn  aoradh 
dha  gu  saoghal  nan  saoghal  ?  Na  dean  moille,  O 
Fhir  ar  crràidh  ! 

*S  e  Dia  as  tearmunn  duinn  gu  beachd, 

Ar  spionnadhe  's  ar  treis: 
An  aimsir  carraid  agus  teinn, 

Ar  cobhair  e  ro  dheas. 
Mar  sin  ged  ghluaist'  an  talamh  tròm, 

Cha  *n  aobhar  eagail  duinn: 
Ged  thilgeadh  fòs  na  slèibhte  mòr* 

Am  builsgein  fairg'is  tuinn.— S.  xlvL  /=2. 

Fa  chùis  an  uamhais  anns  an  oidhch' 

Cha  bhi  ort  geilt  no  sgàth ; 
No  fòs  fa  chùis  na  saighde  bhios 

A'  ruith  air  feadh  an  là: 
Cha  bhi  maoin  eagail  ort  roimh  'n  phlàigh 

Tha  triall  an  dorchadas: 
No  fòs  fa  chùis  an  uilc  a  bhios 

Mu  mheadhon  là  ri  sgrios.— S.  xcì.  5-6, 

Is  treise  Dia  ta  chòmhnuidh  shuas 

Na  fuaim  nan  uisge  garbh'; 
Is  treise  Dia  na  sumainnean, 

Is  tonna  cuain  gu  dearbh.— S.  xciL  4. 


*"M  ^^^^  *  """  ^'  Roinn-Eorp'  bagairt  a' 
^^  dheanamh  air  na  h-eileanan  so,  bhitheadh 
e  'na  mhasladh  air  treubhantas  mic  fhoghainteach 
Bhreatuinn  mur  a  d'  èirich  iad  mar  aon  duine  a'  dhìon  an 
dùthaich  mhàthaireil.  .  .  . 

Oir  tha  araon  ar  Righ  agus  ar  tir  ro-airidh  air 
cathachadh  as  an  leth,  agus  cha  b'e  ach  an  dubh- 
ghealtair  nach  doirteadh  fhuil  g;u  toileach  air  an 
sgàth.  ... 

'N  uair  tha  eud  an  t-saighdeir  'na  theine  le  gràdh 
tir'  is  teach',  cha'n'eil  criochan  aig  dànachd  a  spioraid, 
agus  cha'n'eil  beart  arma  ris  nach  sìn  e  làmh.  .  .  . 

Is  fìor  rogha  òigridh  ar  duthcha  saor-shaighdeirean 
ar  Righ,  agus  cha'n'eil  an  coimeas  an  arm  tir  air  bith. 
Bu  choir  "  Tir  nam  beann  's  nan  gleann,"  bhi  na  "Tir 
nan  gaisgeach."  .  .  . 

'S  ann  le  bhi  gu  cinnteach  air  taobh  Chriosd 
bhithear  neo-sgàthach  anns  a'  chath.  Bitheadh  a 
Cheannard  *na  chridhe  agus  cha  bhi  crith  ann  an 
gàirdean  an  t-saighdeir.  Na  bitheadh  crùbadh  bho'n 
chòmhrag,  oir  tha  beatha  a'  Chriosduidh  teàruinnt  agus 
tha  ^bhuaidh  cinnteach.  Roimh  dha  dhol  's  a'  chath  tha 
bheatha  ann  an  gleidheadh  Dhè.  ladsan  bheir  buaidh 
troimh  an  Uan  bithidh  orra  crùn  na  glòire,  agus 
bithidh  slainte  naomhachd  fhoirfe  aca.  Dhealaich  iad 
ri  'n  dòghruinn  anns  a'  bhuaidh,  agus  bithidh  sonas 
bith-bhuan  'nan  cridheachan  agus  aoibhneas  siorruidh 
air  an  cinn  'n  uair  a  shiubhlas  iad  a  stigh  gu  fois  agus 
àrd-shonas  agus  glòir  tigh  an  Athar." 

Dr  Ceanaìdeach 

bba*a  Inbbìr pbeofbaran. 


